open-index/open-wikipedia-markdown huggingface dataset:
முல்லைக்கல் பகவதி கோவில்

**முல்லைக்கல் பகவதி கோவில்** எனவும், **முல்லைக்கல் இராஜராஜேசுவரி கோயில்** எனவும் அழைக்கப்படும் **முல்லைக்கல் கோவில்** (Mullakkal Temple) என்பது ஆலப்புழையில் அமைந்துள்ள ஓர் அம்மன் கோயில் ஆகும். இக்கோயில் முற்றத்தில் இந்துக்கள் அல்லாதவர்களுக்கும் அனுமதியுண்டு. இந்தக் கோயில் அன்னை ஸ்ரீ ராஜராஜேஸ்வரிக்கு அர்ப்பணம் செய்யப்பட்டதாகும். இந்தக் கோவிலில் ஒன்பது நாட்களுக்குக் கொண்டாடப்படும் நவராத்திரி திருவிழா மிகவும் முக்கியமானது. இந்தக் கோவிலை கேரள தேவஸ்வ வாரியம் பராமரித்து வருகிறது.

முல்லைக்கல் பகவதி கோவில், ஆலப்புழை நகரத்தின் மையத்தில் அமைந்துள்ளது. இங்கே காணப்படும் முல்லைச் செடிகளைப் பராமரிப்பதற்காக அன்னை பகவதி அடிக்கடி இங்கே வந்து காட்சியளித்ததாக மக்கள் நம்பிக்கை கொண்டுள்ளனர். ஒவ்வோர் ஆண்டும் இங்கு சிறப்பு என்ற பெயரில் 41 நாள் நீண்ட உற்சவம் கொண்டாடப்படுகிறது. அவற்றில் கடைசியாக வரும் 12 நாட்கள் மிகவும் முக்கியமானவை. இந்தத் திருவிழா நவம்பர் மாதத்தின் மத்தியில் துவங்கி, டிசம்பர் மாத இறுதி வாரத்தில் முடிவுறும்.

## இவற்றையும் பார்க்கவும்
* ஆலப்புழை மாவட்டம்
## மேற்கோள்கள்

## வெளி இணைப்புகள்
* YouTube - முல்லைக்கல் இராஜராஜேசுவரி கோயில்

பகுப்பு:ஆலப்புழை மாவட்டத்திலுள்ள பகவதி அம்மன் கோயில்கள்
எகிப்திய மொழி

[thumb|[பட எழுத்து முறையில் இருந்து உருவான பண்டை எகிப்திய எழுத்து முறை.]]

பண்டைய எகிப்தில்  எழுதப்பட்ட மொழி **[[எகிப்திய மொழி]]** ஆகும். இம்மொழியின் எழுத்துக்கள் படவெழுத்துகளில் எழுதப்பட்டது. இது ஒரு ஆபிரிக்க, ஆசிய மொழியாகும். ]]. இம் மொழிக்கு கிமு 3500 இருந்து எழுதப்பட்ட வரலாற்றைக் கொண்டுள்ளது. அக்கால்த்து மக்கள் கல்லிலும், பாப்பைரஸ் என்னும் ஒரு வகை கோரையில் செய்த காகிதத்திலும் எழுதினா். இந்த மொழி கிபி 7 ஆம் நூற்றாண்டு வரை பேசப்பட்டு வந்தது. தற்போது எகிப்தில் அரபு மொழி பேசப்படுகிறது.

## மொழி ஆய்வு
1799 ஆம் ஆண்டில் நெப்போலியனின் போர்வீரர்கள் நைல் நதியின் ரோசெட்டா முகத்தூவாரத்தின் அருகில் பாசறை அமைத்தபோது, அங்குள்ள கற்களில் பழைய எகிப்திய மொழியிலும், பின்னர் உண்டான கிரேக்க மொழியிலும் இருத்தனவற்றை ஆராய்ந்தனர். கம்போலியன் என்ற பிரெஞ்சு அறிஞர் நன்கு ஆய்ந்து, பண்டைய எகிப்திய மொழியை முதலில் கட்டமைக்கத் தொடங்கினார். பின்னர் பல அறிஞர்கள் அதனை வளர்த்தெடுத்தனர். கிறித்தவ மதத்திற்கு பின்னர் எகிப்தியர் பெருமளவு மாறியதால், முந்தைய நூல்களை எரித்தும், சிதைத்தும் விட்டனர். மீதமுள்ள நூல்கள் கல்லறைகளிலும், குப்பைக்கூளங்களிலும் ஓரளவு கிடைத்தன.

## எகிப்திய இலக்கியம்
பண்டைய எகிப்திய இலக்கியத்தை ஐந்து வகைகளாப் பிரிக்கின்றனர். 
# தலைக்காலம் - கி. மு. 2400 வரை : மொழி மாற்றமின்றி திகழ்ந்தது.
# இடைக்காலம் - கி. மு. 1300 வரை : மொழி மாற்றமின்றி திகழ்ந்தது.
# கடைக்காலம் - கி. மு. 700 வரை : மொழி மாற்றமின்றி திகழ்ந்தது.
# சனநாயகக் காலம் - கி. பி. 470 வரை : வியாபாரத் தொடர்பால் மக்கள், பழமை மொழியில் மாற்றத்தை செய்தமையால், மொழிச்சிதைவுத் தொடங்கியது.
# கிறித்தவ காலம் - கி. பி. 750 வரை : கிறித்தவ ஆளுமையால், கிரேக்கச் சொற்களை அதிகம் கலந்து, மொழிச்சிதைவினை அதிகமாக்கினர்.
அதன் பிறகு இசுலாமிய மத வளர்ச்சியால் அரபு மொழி வளர்ந்து, பண்டைய எகிப்திய மொழியைப் பயன்படுத்துவோர் வெகுக்குறைவாக ஆயினர்.
.

## மேற்கோள்கள்

பகுப்பு:ஆபிரிக்க-ஆசிய மொழிகள்
பகுப்பு:தொன் மொழிகள்
பகுப்பு:பண்டைய எகிப்து
பகுப்பு:எகிப்திய நாகரிகம்
பகுப்பு:தமிழ் வளர்ச்சிக் கழகத்தின் கலைக்களஞ்சியக் கட்டுரைகள்
இந்தியா மீதான இசுலாமியப் படையெடுப்பு

**இந்தியா மீதான இசுலாமியப் படையெடுப்பு** என்பது 8- ம் நூற்றாண்டு தொடக்கம் இந்தியா மீது பல்வேறு இசுலாமிய அரசுகள் மேற்கொண்ட படையெடுப்புகளையும், அதன் பின்னர் அவர்களுடையை ஆட்சியையும் குறிக்கிறது. பல நூற்றாண்டுகள் இந்தியாவின் பல்வேறு பகுதிகள் இசுலாமிய அரசர்களின் ஆட்சியில் இருந்தன. ஒரு காலப் பகுதியில் தெற்காசிய நிலப்பரப்பு முழுவது முகலாயப் பேரரசின் ஆட்சியில் இருந்தது.

பகுப்பு:இசுலாமிய படையெடுப்புகள்
பகுப்பு:இந்தியப் போர்கள்
பகுப்பு:பாக்கித்தான் வரலாறு
மரபு முன்னணி

**மரபு முன்னணி** (Heritage Front) என்பது ஒரு கனேடிய நியோ-நாசி, வெள்ளையர் ஆதிக்க அமைப்பு.  இந்த அமைப்பு சாதாரண கனேடியர்களை உறுப்பினர்களாக கொண்டுள்ளதாக கூறுகிறது.  இது ஐரோப்பிய விழுமியங்களையும் மரபுகளையும் பேணுவதற்காக இயங்குவதாக கூறுகிறது.  

பகுப்பு:கனடாவில் இனவாதம்
பகுப்பு:வெள்ளையின மேலாதிக்க அமைப்புகள்
பிரித்தானிய நாட்டுப்பண்

"கடவுளே எம்  மன்னரைக்  காத்தருளும்” (*God Save the King*), அல்லது "கடவுளே எம் ராணியைக் காத்தருளும்” (*God Save the Queen*), என்பது பிரித்தானியாவில் ஆளுகைக்கு உட்பட்ட பல பொதுநலவாய நாடுகளின் நாட்டுப்பண் ஆகும். இது ஐக்கிய இராச்சியம் மற்றும் அதன் பிராந்தியங்கள், நோர்போக் தீவு ஆகியவற்றின் நாட்டுப்பண் ஆகும். நியூசிலாந்து (1977 முதல்), கேமன் தீவுகள் ஆகியவற்றின் இரண்டு நாட்டுப்பண்களில் ஒன்றாகவும், கனடா (1980 இலிருந்து), ஆத்திரேலியா (1984 இலிருந்து), கிப்ரால்ட்டர், மாண் தீவு, யமேக்கா, துவாலு ஆகிய நாடுகளின் அரசருக்குரிய பண் ஆகவும் விளங்குகின்றது. இப்பாடலை இயற்றியது யார் என்பது தெரியவில்லை.

## மேற்கோள்கள்

பகுப்பு:நாட்டுப்பண்கள்
பகுப்பு:ஐக்கிய இராச்சியம்
பகுப்பு:ஆத்திரேலியா
பகுப்பு:நியூசிலாந்து
பகுப்பு:யமேக்கா
பகுப்பு:மாண் தீவு
பகுப்பு:நோர்போக் தீவு
பகுப்பு:துவாலு
பகுப்பு:பிரித்தானிய கடல்கடந்த மண்டலங்கள்
மன்னார்சாலை கோவில்

**மன்னார்சாலை ஸ்ரீ நாகராஜா கோவில்** (മണ്ണാറശ്ശാല ശ്രീ നാഗരാജ ക്ഷേത്രം) இந்தியாவின் கேரள மாநிலத்தில் ஆலப்புழை மாவட்டத்தில் அமைந்துள்ள கோயில். பாம்புக்களின் அரசனான நாகராஜரை வழிபடும் அனைத்துலகிலும் நன்கு பெயரும் புகழும் பெற்ற புண்ணியத்தல மையமாகும்.

## சிறப்பு
"மன்னார்சாலை" என்று புகழ் பெற்ற இந்த நாகராஜரின் கோவில், இதர நாக தேவதைகளின் கோவில்களைப் போல, அடர்ந்த காடுகளின் மத்தியில் குடிகொண்டதாகும். இந்த மன்னார்சாலை கோவிலில் 30,000 க்கும் மேற்பட்ட நாக தேவதைகளின் சிலைகளை, பாதையின் இருபுறமும், மற்றும் மரத்தடிகளிலும் காணலாம், மேலும் இது போன்று காணப்படும் நாகங்களை வழிபடும் கோவில்களில், கேரளாவில் அமைந்துள்ள இக்கோவில் மிகவும் பெரியதாகும். குழந்தைப் பேறு கிடைக்கப் பெறாத மாந்தர் குடும்ப சகிதமாக இக்கோவிலுக்கு வந்து, குழந்தைக்காக வரம் வேண்டி இங்கே வந்து வழிபடுவதும், குழந்தை பிறந்த பிறகு, நேர்த்திக் கடனை தீர்ப்பதற்காக மீண்டும் கோவிலுக்கு வந்து, தமது நன்றியைத் தெரிவிக்கும் வகையில் பிரார்த்தனைகள் மற்றும் வழிபாடுகளை இங்கு செலுத்துவார்கள், அவற்றில் நாகராஜரின் பிம்பங்கள் பொறித்த ஸ்வரூபங்களும், சிலைகளும் இடம் பெறும்.

இங்கே கோவிலில் கிடைக்கப்பெறும் மஞ்சளால் குழைத்த அருட் பிரசாதம் (മഞ്ഞൾ കുഴമ്പ്) நோய்களை தீர்க்க வல்லதாகும்.

## அமைவிடம்
கேரளத்தில் ஆலப்புழை மாவட்டத்தில் தேசிய நெடுஞ்சாலை 47 இல் அமைந்திருக்கும் ஹரிப்பாடு பேருந்து நிலையத்தில் இருந்து சுமார் 3 கிலோமீட்டர் தொலைவில், வடகிழக்கு பாகத்தில், இந்தக் கோவில் நிலை கொண்டுள்ளது. கொச்சின் சர்வதேச விமான நிலையத்தில் இருந்து சுமார் 115 கிலோமீட்டர் தூரத்திலும், மற்றும் திருவனந்தபுரம் சர்வதேச விமான நிலையத்தில் இருந்து சுமார் 125 கிலோ மீட்டர் தூரத்திலும், இக்கோவில் அமைந்துள்ளது.

## வெளி இணைப்புகள்
* மன்னார்சாலை கோவில் அதிகாரபூர்வமான வலைத்தளம்
* haripad.in ஹரிப்பாடு மற்றும் மன்னார்சாலை கோவிலைப் பற்றி

பகுப்பு:ஆலப்புழை மாவட்டத்திலுள்ள இந்துக் கோயில்கள்
வேலோர்வட்டம்

**வேலோர்வட்டம்** என்பது இந்தியாவில் கேரள மாநிலத்தில் காணப்படும் சேர்த்தலை என்ற இடத்தின் அருகாமையில் அமைந்த ஓர் இடமாகும்.

## வேலோர்வட்டம் மகா தேவர் கோயில்
இந்த இடம், மிகவும் பிரபலமான இந்துக்கள் போற்றும் இறைவன் சிவனை வழிபடும் "வேலோர்வட்டம் மகா தேவர் கோவில்" (വേലോർവട്ടം മഹാദേവ ക്ഷേത്രം) அமைந்த இடமாகும். இந்தக் கோவில் இரு நடைகள் கொண்டது, அதாவது இரு நுழை வாசல்களைக் கொண்டது, இதன் சிறப்பாகும். மேலும் கேரளாவில் இது போன்று காணப்படுவது மிகவும் அரிதாகும். இந்தக் கோவில் "ஆழ்வாஞ்சேரி தம்பிரான்களுக்கு" (ആഴ്വാഞ്ചേരി തമ്പ്രാക്കൾക്ക്) சொந்தமாகும் மேலும் தற்பொழுது கேரளா ஊராழ்மை தேவஸ்வ வாரியத்தின் (കേരള ഊരാഴ്മ ദേവസ്വം ബോർഡിന്റെ) (KUDB) கட்டுப்பாட்டில் உள்ளது. சுமார் 700 வருடங்களுக்கு முன், இந்தக் கோவிலை வில்வமங்களம் சுவாமி (വില്വമംഗലം സ്വാമി) அவர்கள் உருவாக்கியதாக கருதப்படுகிறது.

பகுப்பு:கேரள இந்துக் கோயில்கள்
பகுப்பு:கேரள மாநிலத்திலுள்ள ஊர்களும் நகரங்களும்
பகுப்பு:ஆலப்புழை மாவட்டம்
பூட்டானிய நாட்டுப்பண்

**துருக் ட்ஸெந்தென** ("விரித்திரநாக (டிராகன்) இராச்சியம்") என்று தொடங்கும் பாடல் பூட்டான் நாட்டின் நாட்டுப்பண் ஆகும்.

இது 1953இல் நாட்டுப்பண்ணாக ஏற்கப்பட்டது. "அகு டொங்மி" இசை அமைத்த இப்பாடலை எழுதியவர் தஷொ கியால்டுன் தின்லி. இந்தியாவில் கல்விபெற்ற டொங்மி, ராணுவ பிராஸ் பாண்டின் தலைவரானார். அப்போது இந்தியப் பிரதமரான நேருவின் வருகையை ஒட்டி நாட்டுப்பண் ஒன்றுக்கான தேவை ஏற்பட்டது. டொங்மியின் முதல் இசை பிரித்தானியா, இந்தியா ஆகிய நாடுகளின் நாட்டுப்பண்களுடன், *த்ரி னியம்ப மெட் பா பெமாய் த்ரி* (தமிழில்: மாறாத தாமரை சிம்மாசனம்) பூட்டானிய கிராமிய இசையயும் அடியொற்றி அமைந்திருந்தது. டொங்மிக்குப் பின் இசைக் குழுத் தலைவர்களாகப் பதவி ஏற்றவர்கள் இரண்டு முறை இப் பாடலின் இசையில் மாற்றம் செய்தனர்.

தொடக்கத்தில் இந் நாட்டுப்பண் 12 வரிகளைக் கொண்டிருந்தது. ஆனால் 1964 இல் அரசரின் செயலாளர் நாட்டுப்பண்ணைத் தற்பொழுது பயன்படும் 6 வரிகளைக் கொண்ட பாடலாக மாற்றினார்.

கிராமிய இசையைத் தழுவி உருவாக்கப்பட்ட இப்பாடலுக்கு நடன வடிவம் ஒன்றும் உண்டு. டொங்மியே இதனையும் இயக்கினார்.

## ஜொங்கா
འབྲུག་ཙན་དན་བཀོད་པའི་རྒྱལ་ཁབ་ནང་
དཔལ་ལུགས་གཉིས་བསྟན་སྲིད་སྐྱོང་བའི་མགོན་
འབྲུག་རྒྱལ་པོ་མངའ་བདག་རིན་པོ་ཆེ་
སྐུ་འགྱུར་མེད་བརྟན་ཅིང་ཆབ་སྲིད་འཕེལ་
ཆོས་སངས་རྒྱས་བསྟན་པ་དར་ཞིང་རྒྱས་
འབངས་བདེ་སྐྱིད་ཉི་མ་ཤར་བར་ཤོག་

## பூட்டானிய வரிகளின் ஒலிபெயர்ப்பு
*த்ருக் ட்ஸெண்டென் கொய்பி க்யெல்காப் னா*
*பெல் லூக் னிக் டெண்ஸி சொங்வாய் க்யொன்*
*த்ருக் ஙாதக் கியெல்பொ ரின்பொக்*
*கு ஜ்ர்மெ டென்சிங் சம் ட்ஸிட் பெல்*
*சொ சாங்யெ டென்பா டார்ஷிங்க் கியெல்*
*பாங் டெக்யெட் ன்யிமா ஷார் வர் ஷொ.*

## தமிழ்
சைபிரசு மரங்கள் சூழ்ந்த டிராகன் சாம்ராச்சியத்தில்,
துறவிமாடங்களும், பாரம்பரியங்களும் கொண்ட புண்ணியபூமியில்,
டிராகன் பேரரசரின், செங்கோலாட்சியில்,
அவரின் நல்ஆசியாலும், வளமான ஆட்சியாலும்,
அறிவொளி செழித்து தழைத்தோங்கி,
மக்கள் அமைதியும் மகிழ்ச்சியும் கொண்டு கதிரவனாக பிரகாசிக்கட்டும்

பகுப்பு:நாட்டுப்பண்கள்
பகுப்பு:பூட்டானின் பண்பாடு
உருசிய இலக்கியம்

உருசிய மொழியில் எழுதப்பட்ட இலக்கியம் **உருசிய இலக்கியம்** ஆகும்.

## வரலாறு
முதன் முதலில் உருசிய மொழியில் 17 ம் நூற்றாண்டில் மத்தியில் இலக்கியப் படைப்புகள் வெளிவந்தன.  19 ம் நூற்றாண்டில் உருசிய மொழியில் பல முக்கிய படைப்புகள் வெளியாகின.  இந்த நூற்றாண்டே உருசிய இலக்கியத்தின் பொற் காலம் எனப்படுகிறது.  இக் காலத்தில் உருசிய மொழியின் உன்னத படைப்பாளிகளான அலெக்சாண்டர் புசுகின், லியோ ரொல்சுரோய், ஃபியோடார் டாசுரோவுசுகி போன்றோர் வாழ்னர்.  சோவியத் ஒன்றியத்தின் எழுச்சி உருசிய மொழிக்கு உலகில் கூடிய முக்கியத்துவத்தை தந்தது.  இக் காலப்பகுதியில் தமிழ் உட்பட்ட பல மொழிகள் உருசிய இலக்கியங்கள் மொழி பெயர்க்கப்பட்டன.  ஒப்பீட்டளவில், தற்போது உருசிய இலக்கியம் ஒரு தேக்க நிலையில் உள்ளது.  

## கருப்பொருட்கள்
வாழ்கையில் வேதனை, இன்னல், துன்பம், அதில் இருந்து மீளுதல் உருசிய இலக்கியத்தின் ஒரு முக்கிய கருப்பொருளாக இருக்கிறது.  இருத்தலியல் கோட்பாடுகளை உருசிய இலக்கியத்தில் விரிவாகக் காணலாம்.  

## மேற்கோள்கள்

பகுப்பு:உருசிய மொழி
அல்லிநகரம் வீரப்ப அய்யனார் கோயில், தேனி

thumb|right|வீரப்ப ஐயனார் கோயில் வளாகத்தின் முன்பாக அமைக்கப்பட்டுள்ள சிலை

**வீரப்ப ஐயனார் கோயில்** (*Veerappa Ayyanar Temple*) இந்திய நாட்டின் தமிழ்நாடு மாநிலம், தேனி நகராட்சிப் பகுதியில் அல்லிநகரத்திற்கு மேற்கே மலையடிவாரத்தில் மலையிலிருந்து வரும் வாய்க்கால் எனும் சிற்றாற்றின் கரையில் அமைந்துள்ளது. கோயில் சிறப்பான முறையில் கட்டப்பட்டிருந்தாலும் சுவாமியின் கருவறைக்கு மேல் மேற்கூரை அமைக்கப்படவில்லை. சுயம்பு தோற்றமாக உள்ள சுவாமி ஐயனார் சிவ அவதாரங்களில் ஒன்றாகக் கருதப்படுகிறார். பொதுவாக சுயம்புத் தோற்றத்திற்கு ஆகாய கங்கை அபிசேகமே சிறப்பு என்பதால் இங்கு சுவாமி கருவறையின் மேல்பகுதி கூரையில்லாமல் அமைக்கப்பட்டுள்ளது.

## சித்திரைத் திருவிழா
தேனி-அல்லிநகரம் நகராட்சிப் பகுதியிலுள்ள வீரப்ப ஐயனார் மலைக்கோவில் சித்திரை திருவிழா ஒவ்வொரு ஆண்டும் சித்திரை மாதம் முதல் நாளன்று கொண்டாடப்படுகிறது. வீரப்ப ஐயனார் சுவாமி முதல் நாள் தேனி - அல்லிநகரம் நகர்ப் பகுதியில் ஊர்வலமாக எடுத்துச் செல்லப்படுகிறார். சித்திரை முதல் நாள் காலை 9 மணியளவில் தேனி -அல்லிநகரம் பகுதியில் உள்ள கோவிலில் இருந்து வீரப்ப ஐயனார் சுவாமி குதிரை வாகனத்தில் மலர் அலங்காரம் செய்யப்பட்டு பக்தர்களின் காவடிகளுடன் ஊர்வலமாக  நகர் பகுதியில் இருந்து மலைக் கோயிலுக்கு எடுத்துச் செல்லப்படுகிறார். பகல் 2 மணியளவில் மலைக் கோவில் வளாகத்தைச் சென்றடைகிறது. இத்திருவிழாவில் பல்லாயிரக்கணக்கான பக்தர்கள் காவடி, இளநீர் காவடி, பால்குடம் போன்ற நேர்த்திக் கடனை நிறைவேற்றுகிறார்கள்.

வீரப்ப அய்யனாருக்கு உகந்த மலர் மல்லிகை என்பதால் பக்தர்கள் மல்லிகை மலரிலான மாலைகளை சுவாமிக்குப் பூசைப் பொருட்களுடன் கொண்டு சென்று வணங்குகின்றனர். வீரப்ப அய்யனாருக்குப் பிடித்த நைவேத்தியம் சர்க்கரைப் பொங்கல் என்பதால் கோயில் வளாகத்தில் பல இடங்களில் சர்க்கரைப் பொங்கல் வைத்தும் வழிபாடுகள் செய்யப்படுகின்றன.

ஆடு உள்ளிட்ட பலிகள் இங்கு ஏற்றுக் கொள்வதில்லை. இருப்பினும் அருகில் உள்ள கருப்பசாமி கோயிலுக்குச் செய்வதாக இவ்வளாகத்தில் ஆடு, கோழி போன்றவை பலியிடப்பட்டு அசைவ உணவு உண்ணும் வழக்கம் கடைப்பிடிக்கப்படுகிறது. 
## சுயம்பு வடிவ வளர்ச்சி
சுயம்பு வடிவிலான வீரப்ப ஐயனார் வளர்ச்சி அடைந்து வருவதாக இங்குள்ள கோயில் பூசாரிகள் தெரிவிக்கின்றனர். இந்த சுவாமிக்காகப் பல ஆண்டுகளுக்கு முன்பு செய்யப்பட்ட கிரீடம், ஒட்டியாணம் போன்றவைகளைத் தற்போது இலகுவாக போட முடியவில்லை என்பதைக் கொண்டு சுயம்பு வடிவத்தின் வளர்ச்சியை அறியலாம் என்றும் அவர்கள் சொல்கின்றனர்.

## நம்பிக்கைகள்
கோயில் வளாகத்தில் குறி சொல்வது பிரபலமாக கருதப்படுகிறது. தங்கள் மனதில் உள்ள குறைகள், ஆதங்கங்கள், தவறுகள் போன்றவைகளை உருக்கமாக வேண்டிக் கொண்டால் நிவர்த்தியாகும் என்பதும் இங்கு வரும் பக்தர்கள் சிலரின் நம்பிக்கை.

## தமிழகத்தில் உள்ள பிற ஐயனார் ஆலயங்கள்
* சிறீ பெருங்காரையடி மீண்ட ஐயனார் கோவில், புதுக்கோட்டை, குளமங்கலம்.

## மேற்கோள்கள்

## உசாத்துணை
*முத்துக்கமலம் இணைய இதழில் வெளியான வீரப்ப ஐயனார் கோயில் கட்டுரை

பகுப்பு:தேனி மாவட்டத்திலுள்ள கிராமக் கோயில்கள்
பகுப்பு:ஐயனார் கோயில்கள்
சாய்குமார்

**சாய்குமார்** (பிறப்பு: ஏப்ரல் 14, 1963) மலையாளத்தின் பிரபலமான ஒரு திரைப்பட நடிகர். ஆரம்பத்தில் நகைச்சுவை நடிகராகப் நடிக்க ஆரம்பித்தவர். இவர் பிரபலமான மலையாள நடிகர் கொட்டாரக்கரை சிறீதரன் நாயரின் மகன்.

1989 இல் சித்தீக் லால் என்பவரின் இயக்கத்தில் வெளியான ”ராம்ஜி ராவ் ஸ்பீக்கிங்” என்ற திரைப்படத்தின் மூலம் அறிமுகமானார்.

## வெளி இணைப்புகள்
*Weblokam profile 
*
*

பகுப்பு:மலையாளத் திரைப்பட நடிகர்கள்
பகுப்பு:1963 பிறப்புகள்
பகுப்பு:வாழும் மக்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பலதட ஒலிப்பதிவு

**பலதட ஒலிப்பதிவு** என்பது பல ஒலி மூலங்களை தனித்தனியாக பதிவு செய்து பிறகு கலந்து இசையை பதிவு செய்யும் முறை. இதில் ஒவ்வொரு ஒலி மூலம் "தடம்" (track) எனப்படுகிறது. பதிவு செய்யப்பட்ட பல ஒலித் தடங்கள் ஒத்தியக்கப்பட்டு (synchronized) இசை உருவாக்கப்படுகிறது.

## செய்முறை

பலதட ஒலிப்பதிவு  ஒலிப்பேழை, நான்கு அல்லது எட்டுத் தடப்பேழைகள் (4-track/8-track cassettes),  2" இருசுருள்  24-தடம் ( 2" reel-to-reel 24-track) சார்ந்தத் தளவாடங்கள், எண்ணியல் ஒலிப்பதிவு தளவாடங்கள் (digital recording equipment), ADAT (அலெஸிஸ் எண்ணியல் ஒலிநாடா) எட்டுத் தட இயந்திரங்கள்,  நிலைவட்டு சார்ந்தத் தளவாடங்கள் ஆகியவை மூலம் சாதிக்கப்படுகிறது. மிகப் பெரிய ஒலிப்பதிவுக் கூடங்கள் பல 24-தட இயந்திரங்களை ஒத்தியக்குகின்றன. எனவே, இவை நூறு ஒலித்தடங்களைப் பதிவு செய்து கலக்கின்றனர்.

கணினி சார்ந்த ஒலிப்பதிவு தளவாடங்களில் ஒலியட்டையின் எண்ணியல் அல்லது ஒப்புமை உள்ளீடுகளால் நிர்ணயிக்கப்படுகிறது.

பதிவு நிறைவடைந்ததும், ஒலிப்பதிவு செய்யப்பட்டத் தடங்கள் இருபிரிப்பிசை (Stereo) என்கிற இரண்டு தடங்களாக இருபிரிப்பிசைப் பதிவி (stereo recorder) மூலம்  கீழ்க்கலக்கப்பட்டு ("down-mixing") ஒலிப்பேழைகள், குறுவட்டுகள் ஆகிய ஊடங்களில் படியெடுப்பதற்கும் விநியோகப்படுத்துவதற்கான வடிவத்தில் மாற்றப்படுகிறது.

பெரும்பாலுமானக் கலைஞர்கள் தொற்கருவிகள், இசையெழுப்புகள் ஆகியவற்றை முதல் தடங்களாக பதிவு செய்கின்றனர். தொற்கருவிகள் இரண்டே தடங்களாக கீழ்க்கலக்கப்படலாம, அல்லது பல தடங்களாக விட்டு வைக்கப்படலாம். பலதட ஒலிப்பதிவில் இறுதியாக பதிவு செய்யப்பட்டத் தடங்கள் குரலிசையாக அமைகின்றன.

## கணினி முறை
2000களுக்குப் பிறகு தனிநபர் கணினி ஒரு முக்கியமான ஒலித்தடப் பதிவியாக உருவாகியுள்ளது. கணினியுடன் ஒரு ஒலியட்டை பயன்படுத்தப்படுகிறது. ஒலியட்டையின் ஒலிவாங்கி உள்ளீட்டில் குரலிசையைப் பதிவு செய்ய ஒரு ஒலிவாங்கியும். தட உள்ளீட்டில் (line input) கித்தார் மிகைப்பி (guitar amplifier), இசையுருப்பி (synthesizer), இசைப்பலகை (music keyboard) அல்லது கேட்பொலி இடைமுகத் தளவாடங்கள் ஆகியவற்றுடன் இணைக்கப்படுகிறது. கேட்பொலி இடைமுக வன்பொருள் கேட்பொலிக் குறிகைகளை PCI, USB, Firewire இணைப்புகள் மூலம் கணினிக்கு அனுப்புகிறது. Apogee, Digidesign, Mouth of The Unicorn (MOTU), RME, M-Audio, Presonus ஆகிய நிறுமங்கள் இத்தகையத் தளவாடங்களைத் தயாரித்து வருகின்றனர்.

பலதடப் பதிவு மென்பொருள்களில் Adobe Audition, Avid நிறுமத்தின் Pro Tools, Merging Technologies நிறுமத்தின் Pyramix, MOTU நிறுமத்தின் Digital Performer, Cakewalk நிறுமத்தின் SONAR,  Magix நிறுமத்தின் Samplitude, Steinberg நிறுமத்தின் Cubase ஆகியவை சில உதாரணங்கள் ஆகும்.

பகுப்பு:ஒலிப்பதிவு
பூவே உனக்காக

***பூவே உனக்காக*** (*Poove Unakkaga*) என்பது 1996 ஆம் ஆண்டு விக்ரமன் இயக்கத்தில் வெளிவந்த காதல் திரைப்படம் ஆகும். இத்திரைப்படத்தில் விஜய் மற்றும் சங்கீதா ஆகியோர் முதன்மைக் கதாபாத்திரங்களில் நடித்திருந்தனர். முரளி இத்திரைப்படத்தில் ஒரு பாடலில் சிறப்புத் தோற்றத்தில் நடித்திருந்தார். இத்திரைப்படம் விஜயின் திரைவாழ்க்கையில் முதல் பெரிய வெற்றிப் படம் மற்றும் திருப்புமுனையாக அமைந்தது. இத்திரைப்படம் தெலுங்கில் *சுபகனக்‌ஷலு* (1997), கன்னடத்தில் *இ ஹிருதய நினகாகி* (1997) மற்றும் இந்தியில் *பதாய் ஹோ பதாய்* (2002) என்ற பெயர்களில் மறு ஆக்கம் செய்யப்பட்டது. மேலும் இத்திரைப்படம் இந்தியில் *மன்சில் பியார் கி* (2016) என்ற பெயரில் மொழிமாற்றம் செய்யப்பட்டது.

## மேற்கோள்கள்

பகுப்பு:1996 தமிழ்த் திரைப்படங்கள்‎
பகுப்பு:நாகேஷ் நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:சார்லி நடித்த திரைப்படங்கள்
சேனாங்காவு பகவதி கோவில்

**ஸ்ரீ சேனாங்காவு பகவதி கோவில்** (ശ്രീ ചേനാങ്കാവ് ഭഗവതി ക്ഷേത്രം) கேரளத்திலுள்ள ஒரு பிரபலமான கோவிலாகும். இக்கோவில் வட கேரளத்தில், பய்யனூர் என்ற ஊரின் அருகில் அமைந்துள்ள கொறோம் என்ற கிராமத்தில் நிலைகொண்டுள்ளது. இக்கோவில் ஒவ்வொரு ஆண்டும் ஏப்ரல் மாதத்தில் கொண்டாடப்படும் விஷு மகோத்சவம் மற்றும் சப்தாக வாயனைக்குப் பெயர் போனதாகும், இரண்டும் ஏப்ரல் மாதத்தில் ஒரே நேரத்தில் நடைபெறுகின்றன.

ஒவ்வொரு ஆண்டும் நவராத்திரித் திருவிழா விமரிசையாகக் கொண்டாடப்படுகிறது. இங்கே வரும் பக்தர்கள் "வலிய குருதி" என்ற வழிபாட்டை பகவதிக்கு செலுத்துவது இங்கே இறைவிக்கு செலுத்தும் முக்கிய வழிபாடாகும்.

பகுப்பு:கேரள இந்துக் கோயில்கள்
எய்யாபியாட்லயாகுட் எரிமலை

**எய்யாபியாட்லயாகுட்**, (ஒலிப்புதவி - ஏபிசி நியூசு  http://abcnews.go.com/GMA/video/pronounce-eyjafjallajokull-10392613)  ஐசுலாந்தில் உள்ள சிறு பனியாறுகளுள் ஒன்றாகும்.இதன் பனிக்கவிகை ஒரு எரிமலையை மூடியுள்ளது; இந்த எரிமலையின் உயரம் 1,666 மீ (5,466 அடி) ஆகும்.இந்தப் பனியாறு 100 கி.மீ (39 ச.மைல்) பரப்பளவு கொண்டதாகும். மலையின் தெற்குமுனை முன்பு அட்லாண்டிக் பெருங்கடலை ஒட்டிய கடற்கரையை அடுத்திருந்தது. ஆனால் கடல் 5 கி.மீ வரை உள்வாங்கியதால் முன்பு  கடற்கரையிருந்த இடத்தில் பல அழகிய அருவிகளைக் கொண்ட மலைமுகடுகள் காணக்கிடைக்கின்றன. 

thumb|right|300px|27 மார்ச் 2010 ஆண்டின் எரிமலை சீற்றம்
எரிமலையின் மையத்தில் உள்ள பள்ளம் 3-4 கி.மீ விட்டமுள்ளது. இது 920, 1612,மற்றும் 1821-1823 ஆண்டுகளில் வெடித்துள்ளது.  அண்மையில் 2010ஆம் ஆண்டு 20 மார்ச் மற்றும் 14 ஏப்ரல் நாட்களில் புகை கக்கி வருகின்றது. மார்ச் வெடிப்பின்போது ஏறத்தாழ 500 உள்ளூர் மக்கள் வெளியேற்றப்பட்டனர்.  ஏப்ரல் வெடிப்பு இதனைவிட பத்து,இருபது மடங்கு வலுவாக இருந்ததினால் வடக்கு ஐரோப்பாவில் பெருமளவில் வான்வழிப் போக்குவரத்தை பாதித்துள்ளது. இதன் எரிமலை வெடிப்புத்தன்மை எண் (Volcanic Explosivity Index - VEI )நான்கு என கண்டறியப்பட்டுள்ளது. 

## மேற்கோள்கள்


## வெளியிணைப்புகள்
; ஒளிப்படங்கள்
* நாசாவினால் எடுக்கப்பட்ட 2010 எரிமலைச் சீற்றம்
* 2010 - எரிமலைச் சீற்றம் - ஃப்ரெட் கம்ஃபூசுவினால் எடுக்கப்பட்ட ஒளிப்படங்கள் 
* செய்மதி படங்கள் தொகுப்பு 

; காணொளிகள்
* 2010 சீற்றத்தின் காணொளி
* எய்யாபியாட்லயாகுட் - கைப்பிடிக் காணொளிக் கருவியிலிருந்து நேரடியாக

; புவியியல் கட்டுரைகள்
* ஐசுலாந்து பல்கலைக்கழகம்: எய்யாபியாட்லயாகுட் வரலாறு

பகுப்பு:ஐசுலாந்து எரிமலைகள்
கோயம்புத்தூர் கிருஷ்ணாராவ் பிரகலாத்

**கோயம்புத்தூர் கிருஷ்ணாராவ் பிரகலாத்** (ஆகத்து 8, 1941 - ஏப்ரல் 16, 2010), சுருக்கமாக மற்றும் பரவலாக **சி.கே.பிரகலாத்**  உலகின் பல முன்னணி வணிகநிறுவனங்களால் மேலாண்மை குறித்த அறிவுரைக்காக நாடப்படும் புகழ்பெற்ற பேராசிரியர் ஆவார். அவரது ஆய்வுகள்  சிறப்பாக கூட்டாண்மை உத்திகள் (*corporate  strategy*) மற்றும் பெரிய, விரிவான பன்னாட்டு நிறுவனங்களில் உயர்மட்ட மேலாளர்களின் பங்கு போன்றவற்றில் அமைந்திருந்தது.

மிச்சிகன் பல்கலைக்கழகத்தில் வணிக மேலாண்மைப் பேராசிரியராக பணியாற்றிய பிரகலாத் தமது கல்விச்சேவைக்காக 2009 ஆம் ஆண்டு இந்திய அரசினால் பத்ம பூசண்  விருது வழங்கப்பட்டார். முன்னதாக பிரவாசி பாரதீய சம்மான் (வெளிநாட்டு இந்தியருக்கான விருது) வழங்கப்பட்டுக் கௌரவிக்கப்பட்டார்.

## வாழ்க்கை
### இந்தியாவில் இளமைக்காலம்
1941ஆம் ஆண்டு  மாத்வ பிராமணர் குடும்பத்தில் சமசுகிருத மொழி வல்லுனராகவும் சென்னையில் நீதிபதியாகவும் இருந்த தந்தைக்கு ஒன்பது குழந்தைகளில் ஒருவராகப் பிறந்தார். 19ஆம் வயதில் சென்னை லயோலா கல்லூரியில் அறிவியல் இளங்கலைப் படிப்பு முடித்த நிலையில் உள்ளூர் யூனியன் கார்பைடு நிறுவனத்தில் பணியாற்றினார். நான்கு ஆண்டுகள் அவர் இங்கு பணியாற்றியது தமது வாழ்நாளின் பெரும் திருப்பமாகக் கருதினார். பின்னர் இந்திய மேலாண்மைக் கழகம் அகமதாபாத்தில் பட்டமேற்படிப்பு படித்தார்.  அவரது வருங்கால மனைவியான காயத்திரியை அவர் இக்கழகத்திலேயே சந்தித்து ஐந்து ஆண்டுகளுக்குப் பின்னர் திருமணம் செய்துகொண்டார். அவர்களுக்கு இரு மக்கள் உள்ளனர்.

### ஹார்வர்ட் பல்கலைக்கழகத்தில் படிப்பு
ஹார்வர்ட் பல்கலைக்கழகத்தில் தமது கல்வியைத் தொடர்ந்த பிரகலாத் இரண்டரை ஆண்டுக் காலத்திலேயே பன்னாட்டு நிறுவன மேலாண்மை குறித்த தமது முனைவர் ஆய்வுக் கட்டுரையை வெளியிட்டு 1975ஆம் ஆண்டு முனைவர் பட்டம் (D.B.A.)பெற்றார்.

### ஆசிரியப்பணி
முனைவர் பட்டம் பெற்றபின்பு இந்தியா திரும்பிய பிரகலாத் தாம் படித்த இந்திய மேலாண்மைக் கழகம், அகமதாபாத்தில் ஆசிரியப்பணி ஆற்றினார். சில ஆண்டுகளில் மிச்சிகன் பல்கலைக்கழகத்தின் இசுடீபன் எம். ராஸ் வணிகப் பள்ளியில் கூட்டாண்மை யுக்திக்கான பால் மற்றும் ருத் மக்ராக்கன் சிறப்பு பல்கலைக்கழகப் பேராசிரியராக  நியமிக்கப்பட்டார்.

ஏப்ரல் 16, 2010 அன்று சான் டியேகோவில் சிலநாட்களாக நோயுற்றிருந்து காலமானார்.

## விருதுகள்
* 2009 - பிரவாசி பாரதீய சம்மான்

## மேற்கோள்கள்


## வெளியிணைப்புகள்
* இறப்புச்செய்தி
*  அஞ்சலிச்செய்தி
* மிச்சிகன் பல்கலைக்கழகத்தில் ஆசிரியர் பக்கம்
* அவரது கொள்கைகள் குறித்த பிசினஸ்வீக் கட்டுரை 
* ''Can C.K. Prahalad Pass the Test?'' , *Fast Company*, August 2001
* The Fortune at the Bottom of the Pyramid, The: இலாபங்கள் மூலம் ஏழ்மையை ஒழித்தல் 
* சிஈஓக்களின் சிந்தனையை எவ்வாறு பிரகலாத் மாற்றினார் ?
* சிந்துதீர தொழில்முனைவோர்
* Home page of TIBCO, the company that bought Praja
* C.K Prahalad, Emerging Hi-Tech Ecosystems, Software 2006 Conference, April 4, 2006
* The New Age of Innovation book on Amazon
* The blog for his new book The New Age of Innovation
* Video interview on The Magazine Post 

பகுப்பு:கோவை மக்கள்
பகுப்பு:இந்திய மேலாண்மை வல்லுனர்கள்
பகுப்பு:இந்திய அமெரிக்கர்கள்
பகுப்பு:2010 இறப்புகள்
பகுப்பு:1941 பிறப்புகள்
பகுப்பு:பிரவாசி பாரதீய சம்மான் விருது பெற்றவர்கள்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
இராமநாதன் கிருஷ்ணன்

**இராமநாதன் கிருஷ்ணன்** (பிறப்பு 11 ஏப்ரல் 1937, சென்னை,  இந்தியா)  இந்தியாவின் ஓய்வுபெற்ற டென்னிஸ் விளையாட்டு வீரராவார். 1950களிலும் 1960களிலும் உலகின் முன்னணி டென்னிஸ் வீரர்களுடன் விளையாடியவர்.

## விளையாட்டுத் தொழில்
இவர் தமது தந்தை டி.கே. இராமநாதனிடம் டென்னிஸ் பயின்றார். விரைவிலேயே பல இளநிலை டென்னிஸ் பட்டங்களை வென்று தேசிய அளவில் கவனிக்கப்பட்டார்.
### விம்பிள்டன்
1954ஆம் ஆண்டு விம்பிள்டனில் சிறுவர் ஒற்றையர் பட்டத்தைப் பெற்ற முதல் ஆசியர் என்ற பெருமையைப் பெற்றார். 1959ஆம் ஆண்டு, ஆண்கள் ஒற்றையர் போட்டியில் மூன்றாம் சுற்று வரை முன்னேறினார். அதே ஆண்டு இந்தியாவில் நடந்த  டேவிஸ் கோப்பைப் போட்டியில் விம்பிள்டனில் இரண்டாவதாக வந்த ராட் லேவரை நான்கு செட்களில் வீழ்த்தினார்.. 1960ஆம் ஆண்டு விம்பிள்டன் தரவரிசையில் ஏழாவது இடம்பிடித்த கிருஷ்ணன் அரையிறுதியில் அந்த ஆண்டு கோப்பையை வென்ற நீல் பிரேசரிடம் தோற்றார்.. 1961 ஆம் ஆண்டு, மீண்டும் அரையிறுதியில் ஆடிய கிருஷ்ணன் ராட் லேவரிடம் தோற்றார். 1962ஆம் ஆண்டு விம்பிள்டன் தரவரிசையில் நான்காம் இடத்தைப் பிடித்தநிலையில் போட்டி இடையிலேயே  கால் காயம் காரணமாக விலக வேண்டி வந்தது..

### டேவிஸ் கோப்பை
கிருஷ்ணன் 1966ஆம் ஆண்டு டேவிஸ் கோப்பை இறுதியாட்டம் செல்ல  பங்கெடுத்த அணியில் முதன்மை ஆட்டக்காரராக இருந்தார்.மண்டலங்களிடையேயான போட்டியில் இந்தியா மேற்கு செருமனியை வென்று அதிர்ச்சிக்குள்ளாக்கியது. அரையிறுதியில் கொல்கத்தாவில் பிரேசிலுடனான ஆட்டத்தில் இரு அணிகளும் தலா இரு ஆட்டங்கள் வென்ற நிலையில் போட்டி முடிவு கிருஷ்ணனுக்கும் தாமஸ் கோக்கிற்குமிடையே நடந்த ஆட்டத்தை சார்ந்திருந்தது.கோக் இரண்டுக்கு ஒன்று என்று செட்டளவிலும் நான்காவது செட்டில் 5-2  என்ற ஆட்ட அளவிலும் முன்னணியில் இருந்தார். மறக்க முடியாத விளையாட்டை விளையாடி கிருஷ்ணன் நான்காவது செட்டை 7-5 என்ற கணக்கில் வென்று போட்டியையும் வென்றார்..  1953 க்கும் 1975க்கும் இடையே கிருஷ்ணன் டேவிஸ் கோப்பை விளையாட்டுகளில் தொடர்ந்து விளையாடி 69-28 என்ற வெற்றிக் கணக்கை நிலைநாட்டினார்..

இந்திய தேசிய டென்னிஸ் போட்டிகளில் எட்டு ஆண்டுகள் தொடர்ச்சியாக வென்றுள்ளார்.

## விருதுகள்
கிருஷ்ணன் 1961ஆம் ஆண்டு அருச்சுனா விருது, 1962ஆம் ஆண்டு பத்மஸ்ரீ மற்றும் 1967ஆம் ஆண்டு பத்ம பூசண் பெற்றிருக்கிறார்.

## புத்தகம்
கிருஷ்ணன் தமது மகன் ரமேஷ் கிருஷ்ணன் மற்றும் நிர்மல் சேகர் இவர்களுடன் இணைந்து 'ஓர் டென்னிஸ் தொடுகை:டென்னிஸ் குடும்பமொன்றின் கதை (A touch of tennis:  The story of a tennis family)' என்ற புத்தகத்தை எழுதியுள்ளார்.. மூன்று தலைமுறைகளின் டென்னிஸ் சாதனைகளை வெளிக்கொணரும் இப்புத்தகத்தை பெங்குவின் பதிப்பகம் வெளியிட்டுள்ளது..

## தற்போது
தற்போது கிருஷ்ணன் சமையல்வாயு வினியோக நிறுவனமொன்றை சென்னையில் நடத்தி வருகிறார்.

## மேற்கோள்கள்

பகுப்பு:இந்திய டென்னிஸ் வீரர்கள்
பகுப்பு:1937 பிறப்புகள்
பகுப்பு:வாழும் மக்கள்
பகுப்பு:நாகர்கோவில் நபர்கள்
இலயோலாக் கல்லூரி, சென்னை

**இலயோலாக் கல்லூரி** (*Loyola College, Chennai*) சென்னையில் இயேசு சபையினரால் நடத்தப்படும் ஓர் உயர்கல்வி நிறுவனமாகும். இது இந்தியாவின் மதிப்புமிக்க உயர்நிலை கல்விக்கூடங்களில் ஒன்றாகக் கருதப்படுகிறது. இக்கல்லூரியில் கலை, அறிவியல், வணிகம் ஆகிய துறைகளில் பட்டப்படிப்பு, பட்டமேற்படிப்புக்கள் படிக்கலாம். சென்னைப் பல்கலைக்கழகத்துடன் இணைக்கப்பட்ட தன்னாட்சி கல்வி நிறுவனமாக 1978ஆம் ஆண்டு நிலை உயர்த்தப்பட்டுள்ளது. 2023-ஆம் ஆண்டுக் கணக்குப் படி, இக்கல்லூரியில் 10,000க்கும் மேற்பட்ட மாணவர்கள் பயின்று வருகின்றனர்.
## வரலாறு

1925ஆம் ஆண்டு, பிரெஞ்ச் ஜெசுட் அருட்தந்தை பிரான்சிஸ் பெட்ரம் இலயோலா கல்லூரியைத் தொடங்கினார்.  இந்த முயற்சியில் ஆக்சுபோர்டு பல்கலைக்கழகம், கேம்பிரிச் பல்கலைக்கழகம், இலண்டன் பொருளாதாரப் பள்ளி ஆகியவற்றில் கல்வி கற்ற கிறித்துவின் குமுகாயத்தினர் சிலர் இவருக்குத் துணையாக இருந்தனர்.

## சில குறிப்பிடத்தக்க முன்னாள் மாணவர்கள்
### அரசுச் சேவைகள்
*உ. சகாயம், இந்திய ஆட்சிப் பணி அதிகாரி [IAS]
### அரசியலில்
*இராமசாமி வெங்கட்ராமன், முன்னாள் இந்தியக் குடியரசுத் தலைவர்
*சி. ரங்கராஜன்,  முன்னாள் ஆளுனர், பாரத ரிசர்வ் வங்கி
*ப. சிதம்பரம்,  முன்னாள் உள்துறை அமைச்சர்
*தயாநிதி மாறன், முன்னாள் ாடாளுமன்ற உறுப்பினர், அமைச்சர் (துணித்துறை), இந்திய அரசு
### வணிகத்தில்
*வர்கீஸ் குரியன், இந்தியாவின் வெண்புரட்சியின் வடிவமைப்பாளர்.
*சி. கே. பிரகலாத்,   மேலாண்மை ஆசிரியர்
*கலாநிதி மாறன், சன் தொலைக்காட்சி நெட்வொர்க்ஸ்
### விளையாட்டில்
*விசுவநாதன் ஆனந்த், உலக சதுரங்க சாதனையாளர்
*விஜய் அமிர்தராஜ்,  டென்னிஸ் வீரர்
*இராமநாதன் கிருஷ்ணன், டென்னிஸ் வீரர்
*ரமேஷ் கிருஷ்ணன்,  டென்னிஸ் வீரர்
*சரத் கமல், இந்திய மேசைப்பந்தாட்ட வீரர்
### சமயம்
*டி. சைமன் லூர்துசாமி, உரோமன் கத்தோலிக்க திருச்சபையின் கர்தினால்
### இதழியலில்
*நரசிம்மன் ராம்,  இதழியலாளர், த இந்து நாளிதழின் முதன்மை ஆசிரியர்
*பி. சாய்நாத்,த இந்து நாளிதழின் ஊரகச் செய்தி ஆசிரியர் மற்றும் மக்சேசே பரிசு பெற்றவர்.
### நாடகம் மற்றும் திரைக்கலைஞர்கள்
* அரவிந்த சாமி, நடிகர்
* சூர்யா சிவகுமார்,  நடிகர்
* விக்ரம்,  நடிகர்
* யுவன் சங்கர் ராஜா, திரை இசையமைப்பாளர்
* கே. வி. ஆனந்த்,  ஒளிப்பதிவாளர்
* கார்த்திக் ராஜா, திரை  இசையமைப்பாளர்
* எஸ். ஜே. சூர்யா,  திரைப்பட இயக்குநர் மற்றும் நடிகர்
* மகேஷ் பாபு, நடிகர்
* ஜெயம் ரவி, நடிகர்
* விஷால் ரெட்டி,  நடிகர்
* விஷ்ணுவர்த்தன், இயக்குநர்
* பலோமா ராவ், நடிகை
* விஜய் வசந்த்,  நடிகர்
* சிபிராஜ்,  நடிகர்
* டி.இமான்,  திரை  இசையமைப்பாளர்
* பிரபு, நடிகர்
* விஜய் ஆண்டனி,  திரை  இசையமைப்பாளர்
## வெளியிணைப்புகள்

*இலயோலாக் கல்லூரி இணையதளம்
*அதிகாரபூர்வமற்ற வேதியியல் முன்னாள் மாணவர் வலைப்பதிவு
*கல்லூரியின் இணைய செய்தித்தாள்

பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்‎
பகுப்பு:சென்னையில் உள்ள பல்கலைக்கழகங்களும் கல்லூரிகளும்
பகுப்பு:இயேசு சபையின் கல்வி நிறுவனங்கள்
பகுப்பு:சென்னைப் பல்கலைக்கழக இணைவுக்கல்லூரிகள்
அவசரகால மேலாண்மை மற்றும் ஆராய்ச்சி நிறுவனம்

**ஜிவிகே அவசரகால மேலாண்மை மற்றும் ஆராய்ச்சி நிறுவனம்** (இ.எம்.ஆர்.ஐ./எம்ரி/EMRI/GVK Emergency Management And Research Institute)
என்பது இந்தியாவில் இயங்கும் பொதுத்துறை மற்றும் தனியார் கூட்டமைப்பில் உருவான அவசரகால உதவி வழங்கும் பொதுச் சேவை நிறுவனம் ஆகும்.

இந்த நிறுவனம் 2005ஆம் ஆண்டு ஏப்ரல் மாதம் ஆரம்பிக்கப்பட்டது.

இந்த நிறுவனத்திற்கு எல்லா தொழில்நுட்ப உதவிகளையும் மகேந்திரா சத்யம் நிறுவனம் வழங்குகின்றது.

இந்த நிறுவனம்  15 ஆகஸ்ட் 2005 அன்று **[[1-0-8]]** சேவையை ஆந்திர மாநிலம் ஐதராபாத் நகரத்தில் ஆரம்பித்தது.

## 1-0-8 சேவை

**1-0-8** (நூற்றி எட்டு) என்பது அவசர கால அழைப்புக்கான கட்டணம் இல்லாத இலவசத் தொலைபேசி எண் ஆகும்.

அவசர கால மருத்துவ, காவல் துறை மற்றும் தீ விபத்து உதவிகளுக்கு 108 எண்ணைத் தொடர்பு கொள்ளலாம்.
இந்தச் சேவை எல்லா நாட்களிலும 24 மணி நேரமும் செயல்படும்.

இந்தச் சேவை தமிழ்நாடு, ஆந்திரப் பிரதேசம், கர்நாடகம், கோவா, குசராத், மத்தியப் பிரதேசம், இராசத்தான், உத்தரகண்ட், அசாம், மேகாலயா ஆகிய இந்திய மாநிலங்களில் செயல்படுகிறது.

## வெளி இணைப்புகள்
* மருத்துவப் பணிகளை ஆய்வு செய்தார் முதல்வர்
* Emergency Management And Research Institute -
வரலாற்றுப் புதினம்

**வரலாற்றுப் புதினம்** அல்லது **சரித்திர நாவல்** என்பது, ஒரு குறிப்பிட்ட வரலாற்றுக் காலப் பகுதியில் நிகந்த நிகழ்வுகளையும், அக்கால மாந்தர்களையும் அடிப்படையாக வைத்து அக்காலத்துப் பின்புலத்தில் கற்பனையும் சேர்த்து எழுதப்படும் புதினம் ஆகும். 

## தமிழில் வரலாற்றுப் புதினங்கள்
தமிழின் முதலாவது வரலாற்றுப் புதினமான மோகனாங்கியை (1895) எழுதியவர் இலங்கையின் திருகோணமலையைச் சேர்ந்த த. சரவணமுத்துப்பிள்ளை என்பவராவார். தமிழ்நாட்டில் மக்களைக் கவரும் வகையில் வரலாற்றுப் புதினங்களை எழுதித் தமிழ் வரலாற்றுப் புதினங்கள் மீது ஆர்வத்தை உருவாக்கியவர் எழுத்தாளர் கல்கி ஆவார். இதனால் இவர் தமிழ் வரலாற்றுப் புதினங்களின் தந்தை எனவும் அழைக்கப்படுவதுண்டு. 

இவர் எழுதி "கல்கி" வார இதழில் தொடர்கதைகளாக வெளிவந்த பொன்னியின் செல்வன், சிவகாமியின் சபதம், பார்த்திபன் கனவு ஆகிய புதினங்கள் பெயர்பெற்றவை. இவரைத் தொடர்ந்து, அகிலன், நா. பார்த்தசாரதி, செகசிற்பியன், கோவி. மணிசேகரன், சாண்டில்யன் போன்ற பல எழுத்தாளர்கள் தமிழில் வரலாற்றுப் புதினங்களை எழுதியுள்ளனர். சாண்டில்யன், குமுதம் வார இதழ் மூலம் பல வரலாற்றுப் புதினங்களைத் தொடராக எழுதிப் புகழ் பெற்றார். கடல் புறா, யவனராணி, ராஜமுத்திரை போன்ற இவரது புதினங்கள் குறிப்பிடத்தக்கவை.

## இவற்றையும் பார்க்கவும்
* தமிழ் வரலாற்றுப் புதினங்களின் பட்டியல்

பகுப்பு:வரலாற்றுப் புதினங்கள்
மோகனாங்கி (புதினம்)

**மோகனாங்கி** என்பது ஈழத்தவரால் எழுதப்பட்ட இரண்டாவது புதினமும், தமிழில் எழுதப்பட்ட முதலாவது வரலாற்றுப் புதினமும் ஆகும். 1895 ஆம் ஆண்டில் இலங்கையின் திருகோணமலையைச் சேர்ந்த தி. த. சரவணமுத்துப்பிள்ளை இப் புதினத்தை எழுதினார். எழுதியவர் ஈழத்தவர் ஆயினும், இதன் கதைக் களமும், எழுது வெளியிட்ட இடமும் தமிழ்நாடே. இப் புதினத்தை எழுதும்போது சரவணமுத்துப்பிள்ளை சென்னை மாநிலக் கல்லூரியில், கீழைத்தேயச் சுவடிகள் நிலையத்தின் பொறுப்பாளராகப் பணியாற்றிக் கொண்டிருந்தார். இக் காலத்தில் இவர் மேற்கொண்டிருந்த வரலாற்று ஆராய்ச்சியே இவரை இந்த வரலாற்று நூல் எழுதத் தூண்டியதாகக் கருதப்படுகின்றது. 

சென்னை இந்து யூனியன் அச்சகத்தில் அச்சிட்டு வெளியான இந்த நூல், தஞ்சையிலும், திருச்சியிலும் நாயக்க மன்னர்கள் ஆட்சிபுரிந்த காலத்தைப் பகைப்புலமாகக் கொண்டது. இவ்விரு பகுதிகளின் ஆட்சியாளரிடையே நிகழ்ந்து வந்த அரசியல் போட்டிகளைப் பின்னணியாகக் கொண்டு இப் புதினத்தின் நிகழ்வுகள் அமைக்கப்பட்டுள்ளன. 

சொக்கநாதன், மோகனாங்கி என்னும் இருவருக்கிடையேயேன காதல் வாழ்க்கையை எடுத்துக்கூறும் இக்கதையில் இடையிடையே கவிதைகளும் இடம்பெற்றுள்ளன. இது, புதினத்துக்குரிய இலக்கணத்துக்கு ஒவ்வாததாக அமைவதாகச் சிலர் எடுத்துக் காட்டியுள்ளனர். தவிரவும், புதினத்தில், கடுமையான தமிழில் நீளமான வசனங்கள் பயன்படுத்தப்பட்டுள்ளதையும் சில ஆய்வாளர்கள் குறைகூறியுள்ளனர். 

## புதிய பதிப்பு
இந்நூலின் புதிய பதிப்பு 2018 சனவரி 31 அன்று திருகோணமலையில் வெளியிடப்பட்டது.

## மேற்கோள்கள்

## வெளி இணைப்புகள்
*எம்மவர் எழுதிய மோகனாங்கி முதல் நாவல், முருகேசு ரவீந்திரன், தினகரன், ஜூலை 18, 2010
*முதலாவது வரலாற்று நாவல் மோகனாங்கியே, தினகரன், ஆகத்து 8, 2010
*முதல் நாவல் தாமிரப் பட்டணமே!, தினகரன், ஆகத்து 8, 2010
*வரலாறு கடன் வாங்கிய வரலாற்றுப் புனைவு 'மோகனாங்கி'

பகுப்பு:வரலாற்றுத் தமிழ்ப் புதினங்கள்
பகுப்பு:ஈழத்துத் தமிழ்ப் புதினங்கள்
பகுப்பு:1895 தமிழ் நூல்கள்
இந்தியத் தங்க மாங்குயில்

**இந்தியத் தங்க மாங்குயில்** (*Indian golden oriole*)(*ஓரியோலசு குண்டூ* ) என்பது இந்தியத் துணைக்கண்டத்திலும் மத்திய ஆசியாவிலும் காணப்படும் ஓரியோலசுப் பேரினமாகும். இந்த சிற்றினம் முன்பு யூரேசியா தங்க மாங்குயிலின் துணையினமாகக் கருதப்பட்டது. ஆனால் இப்போது தனிச்சிற்றினமாக கருதப்படுகிறது. முதிர்ந்த பறவைகளில் யூரேசியன் தங்க மாங்குயிலைத் தவிர, கண்ணுக்குப் பின்னால் நீண்டிருக்கும் கண் கருமைப் பட்டையினால் அறியப்படுகிறது.

## வகைப்பாட்டியல்
இந்தியத் தங்க மாங்குயில் இங்கிலாந்தினைச் சார்ந்த இயற்கை ஆர்வலர் வில்லியம் ஹென்றி சைக்சு என்பவரால் 1832இல் விவரிக்கப்பட்டது. இதற்கு *ஓரியோலசு குண்டூ என்ற இருசொல்* பெயர் வழங்கப்பட்டது. ஆரம்பத்தில் ஒரு தனி இனமாக விவரிக்கப்பட்டாலும், இந்திய தங்க மாங்குயில் பொதுவாக யூரேசிய தங்க மாங்குயிலின் துணையினமாகக் கருதப்பட்டது. 2005ஆம் ஆண்டில், பறவையியல் வல்லுநர்களான பமீலா ராசுமுசென் மற்றும் ஜான் ஆண்டர்டன் ஆகியோர் *தெற்காசியாவில் பறவைகள்* நூலில் உருவவியல், இறகுகள், அழைப்புகள் மற்றும் இரண்டு வகைகளும் ஒன்றோடொன்று சேராததின் அடிப்படையில் இரண்டு வகைகளையும் தனித்தனி இனங்களாகக் கருத முடிவு செய்தனர். இந்த கருத்திற்கான ஆதரவு 2010இல் வெளியிடப்பட்ட மூலக்கூறு தொகுதி வரலாற்று ஆய்வு மூலம் உறுதி செய்யப்பட்டது. மேலும் பெரும்பாலான பறவையியலாளர்கள் இப்போது இந்தியத் தங்க மாங்குயிலைத் தனிச் சிற்றினமாகக் கருதுகின்றனர். பேல்டிசுடேனிகசு இனம் சார்லசு வாரி என்பவரால் பிரித்தறியப்பட்டு துணையினமாக அறிவிக்கப்பட்டு, இந்தியத் தங்க மாங்குயில் ஒற்றைத் தோற்றமுடையதாகத் தீர்மானிக்கப்பட்டது.

### உணவும் உணவூட்டமும்
இந்த மாங்குயில் பழங்கள், தேன் மற்றும் பூச்சிகளை உண்கின்றன. *[[உண்ணிச்செடி|உண்ணிச்செடி, லாந்தனா காமாரா]]* உட்படப் பல பெர்ரி-தாங்கும் தாவரங்களின் விதைகளை இவை பரப்பும் திறன் கொண்டவை. மேற்குத் தொடர்ச்சி மலைப் பறக்கும் பல்லிகளை வேட்டையாடுவதாகப் பதிவு செய்யப்பட்டுள்ளது.

### அச்சுறுத்தல்கள்
இந்த இனத்திலிருந்து விவரிக்கப்பட்ட ஒரு முதலுயிரி இரத்த ஒட்டுண்ணி, *ஹீமோப்ரோடியசு* *ஓரியோலி*, பல *ஓரியோசு* சிற்றினங்களில் காணப்படுவதாகத் தெரிவிக்கப்பட்டுள்ளது. ஆனால் வெவ்வேறு பரம்பரைகளையும் இவை பிரதிநிதித்துவப்படுத்தலாம்.

## மேற்கோள்கள்

## வெளி இணைப்புகள்
* புகைப்படங்கள், வீடியோ மற்றும் ஒலிப்பதிவுகள்

பகுப்பு:இந்தியப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:மாங்குயில்கள்
108 (அவசரகால தொலைபேசி எண்)

**108** (நூற்று எட்டு; நூற்றெட்டு) என்பது இந்தியாவில் அவசர கால அழைப்புக்கான கட்டணம் இல்லாத இலவசத் தொலைபேசி எண் ஆகும்.

அவசர கால மருத்துவ, காவல் துறை மற்றும் தீ விபத்து உதவிகளுக்கு **108** எண்ணைத் தொடர்பு கொள்ளலாம். இந்தச் சேவை எல்லா நாட்களிலும் 24 மணி நேரமும் (24 × 7) செயல்படும். இந்தச் சேவை தமிழ்நாடு, ஆந்திரப் பிரதேசம், கர்நாடகம், கோவா, குசராத், மத்தியப் பிரதேசம், இராசத்தான், உத்தரகண்ட், அசாம், மேகாலயா ஆகிய இந்திய மாநிலங்களில் செயல்படுகிறது. இத்திட்டமானது தேசிய ஊரக சுகாதாரம் திட்டத்தின் (NHRM) கீழ் நிறுவப்பட்டது.

## செயல்படும் முறை
அவசர கால உதவிக்கு 108ஐ தொடர்பு கொள்ளும் போது, அழைப்பவரிடம் இருந்து கீழ்கண்ட விபரங்கள் கேட்கப்படுகின்றன.

# எங்கிருந்து அழைக்கப்படுகிறது.(மாவட்டம்/நகரம்/ஊர்/கிராமம்/சம்பவ இடத்திற்கானத் துல்லியமான விபரம்)
# எந்த வகையான அவசர உதவித் தேவைப்படுகிறது.
# எத்தனை பேர் காயம்பட்டுள்ளனர் அல்லது பாதிக்கப்பட்டுள்ளனர்
# அழைப்பவரின் பெயர் மற்றும் தொலைபேசி எண் - தேவைப்பட்டால் சம்பவ இடத்திற்கான வழி கேட்க.

## இவற்றையும் பார்க்கவும்
* அவசர உதவி சமிக்ஞை
* மேடே

## மேற்கோள்கள்

## வெளி இணைப்புகள்
* மினி மருத்துவமனையாகச் செயல்படும் "108' அவசர ஊர்தி
* அவசர ஆம்புலன்ஸ் சேவை: கலைஞர் நேரில் ஆய்வு 
* Call ‘108’ and save a life  -
* Emergency Management And Research Institute -

பகுப்பு:ஆபத்துதவி
பகுப்பு:பாதுகாப்பு
சக்ரவர்த்தி ரங்கராஜன்

**முனைவர். சக்ரவர்த்தி ரங்கராஜன்** (C. Rangarajan) (பிறப்பு 1932),பரவலாக **சி. இரங்கராஜன்**, என்பவர் புகழ் பெற்ற இந்தியாவின் பொருளியல் வல்லுனரும், முன்னாள் நாடாளுமன்ற உறுப்பினரும், மாநில ஆளுனரரும், பாரத ரிசர்வ் வங்கியின் ஆளுனருமாவார். தற்போது இந்திய பிரதமரின் பொருளியல் அறிவுரைக் குழுவின் தலைவராக இருக்கிறார். 
இது தவிர, இவர் சென்னை பொருளியல் கல்வி நிறுவனத்தின் தலைவராகவும், "'சி. ஆர் ராவ் கணிதம், புள்ளியியல் மற்றும் கணினி அறிவியலுக்கான உயர்நிலைக் கழகத்தின்" நிறுவனத் தலைவராகவும் உள்ளார்.

## பணிவாழ்வு

சென்னை பல்கலைக்கழகத்தில் வர்த்தகவியல் படித்த இரங்கராஜன், பென்சில்வேனியா பல்கலைக்கழகத்தில் 1964ஆம் ஆண்டு பொருளியலில் முனைவர் பட்டம் பெற்றார். பின்னர் இவர் பென்சில்வேனியா பல்கலைக்கழகம், அகமதாபாத், இந்திய மேலாண்மைக் கழகம் போன்ற பல கல்வி நிலையங்களில் ஆசிரியராகப் பணியாற்றினார். 1997ஆம் ஆண்டு அகமதாபாத், இந்திய மேலாண்மைக் கழகம், இவருக்கு கௌரவ சகா பட்டத்தை அளித்தது.

1982ஆம் ஆண்டு முதல் 1991 வரை பாரத ரிசர்வ் வங்கியின் துணை ஆளுனராகவும் பின்னர் திசம்பர் 22,1992 முதல் திசம்பர் 21, 1997 வரை அதன் ஆளுனராகவும் பணியாற்றினார்.

24 நவம்பர் 1997 முதல் 3 சனவரி 2003 வரை ஆந்திர ஆளுனராகப் பொறுப்பாற்றியிருக்கிறார். அதன் முடிவில் பனிரெண்டாவது நிதி ஆணையத்தின் தலைவராகவும் இருந்துள்ளார்..

2005 முதல், இந்தியப் பிரதமரின் பொருளியல் அறிவுரைக் குழுத் தலைவராக இருந்து வந்தார். ஆகத்து 2008 அன்று பதவி விலகி மாநிலங்களவை உறுப்பினராக பொறுப்பேற்றார்.
ஆகத்து 2009இல் தமது நாடாளுமன்ற அங்கத்தைத் துறந்து மீண்டும் பிரதமரின் பொருளியல் அறிவுரைக்குழுவின் தலைவராகப் பணியாற்றி வருகிறார். ஆந்திரப் பிரதேச ஆளுனராக இருந்த நேரத்தில் 1998 முதல் 1999 வரை ஒரிசா மாநில ஆளுனராகவும் 2001 முதல் 2002 வரை தமிழ்நாடு மாநில ஆளுனராகவும் கூடுதல் பொறுப்பேற்றுள்ளார்.  
## விருதுகள்
2002ஆம் ஆண்டு இந்திய அரசு இவருக்கு இந்தியாவின் இரண்டாவது உயரிய குடிமக்கள் விருதான பத்ம விபூசண் வழங்கியது.

## மேற்கோள்கள்

* A brief note on C. Rangarajan 
* Rangarajan joins finance panel 
*  Dr.C.Rangarajan, Chairman Twelfth Finance  Commission
*  Governors of the Reserve Bank of India
*  Economic Advisory Council

பகுப்பு:வாழும் மக்கள்
பகுப்பு:இந்திய ரிசர்வ் வங்கியின் ஆளுநர்கள்
பகுப்பு:1932 பிறப்புகள்
பகுப்பு:ஆந்திரப் பிரதேச ஆளுநர்கள்
பகுப்பு:தமிழ்நாடு ஆளுநர்கள்
பகுப்பு:ஒடிசா ஆளுநர்கள்
ஆசப் அலி

ஆசப் அலி (11 மே 1888 [1] - 2 ஏப்ரல் 1953) ஒரு இந்திய சுதந்திரப் போராளி மற்றும் பிரபல இந்திய வழக்கறிஞர். 
இவர் இரவீந்திரநாத் தாகூரின் சொந்தக்காரர்.  

## கல்வி
இவர் இவர் தில்லி *புனித ஸ்டீவன் கல்லூரி*யில் கல்வி கற்றவர். இங்கிலாந்தில் உள்ள லிங்கன் சட்டக்கல்லூரியில் இருந்து சட்டம் பயில அழைக்கப்பட்டார்.

## சுதந்திரத்திற்க்கு முன் பதவியில்
* முஸ்லீம் தேசியவாதக் கட்சியின் உறுப்பினராக 1935 இல் மத்திய சட்டமன்றத்திற்க்கு தேர்ந்தெடுக்கப்பட்டார். முஸ்லீம் லீக் வேட்பாளருக்கு எதிராக காங்கிரஸ் வேட்பாளராக மீண்டும் தேர்ந்தெடுக்கப்பட்டார், மத்திய சட்டமன்ற துணைத் தலைவராகவும் தேர்ந்தெடுக்கப்பட்டார். 
இவர் பகத் சிங் மற்றும் பாதுகேஷ்வர் தத் ஆகியோருக்காக வாதாடியது குறிப்பிடத்தக்கது.
* 1946 செப்டம்பர் 2 முதல் ஜவஹர்லால் நேரு தலைமையிலான இந்திய இடைக்கால அரசாங்கத்தில் ரயில்வே மற்றும் போக்குவரத்து துறைக்கான பொறுப்பாளராக இருந்தார்.

## இந்திய சுதந்திரப் போராட்டத்தில்
* 1942 ஆம் ஆண்டு அகில இந்திய காங்கிரஸ் கட்சியின் தலைமையில் நடைபெற்ற [ஒத்துழையாமை இயக்கம்|ஒத்துழையாமை இயக்கத்தில்]] பங்குபெற்றமையால் பல முறை சிறைசென்றார். .
* ஜவஹர்லால் நேரு மற்றும் காங்கிரஸ் செயற்குழுவின் மற்ற உறுப்பினர்களுடன் அகமதுநகர் கோட்டை சிறையில் அவர் தடுப்பு காவலில் வைக்கப்பட்டார்.

## சுதந்திரத்திற்க்குப்பின் பதவியில்
* சுதந்திரத்திற்க்குப்பின் ஒரிசா மாநிலத்தின் ஆளுநராக பணியாற்றியிருக்கிறார். 
* பிப்ரவரி 1947 முதல் ஏப்ரல் 1947 வரை அமெரிக்காவிற்கான முதல் இந்தியத் தூதராக பணியாற்றினார்.

## திருமணம்
1928 ஆம் ஆண்டு அருணா கங்குலி என்பவரை திருமணம் செய்து கொண்டார். அருணா இவரை விட 22 வயது இளையவர் ஆவார்.

## இறப்பு
ஏப்ரல் 2, 1953 அன்று சுவிட்சர்லாந்திற்கான இந்தியாவின் தூதராக பணியாற்றியபோது பெர்ன் நகரில் இறந்தார். 

* 1989 ஆம் ஆண்டில், இந்தியா அரசு அவரது நினைவு தபால் தலையினை வெளியிட்டது. 
* அவரது மனைவி அருணா ஆசப் அலிக்கு இந்தியாவின் மிக உயர்ந்த சிவில் விருதான  பாரத ரத்னா வழங்கி கவுரவிக்கப்பட்டார். 

## மேற்கோள்கள்

பகுப்பு:1888 பிறப்புகள்
பகுப்பு:1953 இறப்புகள்
பகுப்பு:தில்லி அரசியல்வாதிகள்
பகுப்பு:இந்திய முஸ்லிம்கள்
பகுப்பு:20 ஆம் நூற்றாண்டு இந்திய வழக்கறிஞர்கள்
டி. இமான்

**டி. இமான்** (*D. Imman*) ஓர் இந்திய திரைப்பட இசையமைப்பாளரும் பின்னணிப் பாடகரும் ஆவார். தமிழ்த் திரைப்படங்களுக்கு பின்னணியிசையும் பாடல்களும் அமைத்துள்ளார். இவருக்கு விசில் திரைப்படத்திற்குப் பிறகு பரவலாக அறிமுகம் கிடைத்தது.

இவர் சென்னை எழும்பூர் டான் பாஸ்கோ பள்ளியில் பயின்றவர். பின்னர் லயோலாக் கல்லூரியில் படித்தார். 2001 ஆம் ஆண்டு தமிழன் திரைப்படத்தில் அறிமுகமான இசையமைப்பாளர். மிகக் குறைந்தக் காலத்திலேயே 25 திரைப்படங்களுக்கு இசை அமைத்துள்ளார்.

## இசையமைத்த திரைப்படங்கள்

*2019 - *விஸ்வாசம்
(திரைப்படம்)
*2016 - *போகி*
*2016 - *ஜெமினி கணேசனும் சுருளிராஜனும்*
*2016 - *பொதுவாக ௭ன் மனசு தங்கம்*
*2016 - *சரவணன் இருக்க பயமேன்*
*2016 - *நான் தான் சிவா*
*2016 - *மாவீரன் கிட்டு*
*2016 - *போகன்*
*2015 - *வருத்தபடாத வாலிபர் சங்கம்

## தொலைக்காட்சி நிகழ்ச்சிகள்
* 2000 *[[கிருஷ்ணதாசி]]*
* 2003 *[[கோலங்கள் (தொலைக்காட்சித் தொடர்)|கோலங்கள்]]*
* 2002 *மந்திர வாசல்*
* 2002 *போலீஸ் டைரி*
* 2003 *தற்காப்பு கலை தீராதா*
* 2004 *அகல்யா*
* 2004 *[[கல்கி (தொலைக்காட்சித் தொடர்)|கல்கி]]*
* 2005 *அல்லி ராஜ்ஜியம்*
* 2006 *பந்தம்*
* 2007 *[[திருமதி செல்வம்]]*
* 2007 *வசந்தம்*
* 2008 *ருத்ரா*
* 2009 *கலசம்*
* 2009 *சிவசக்தி*
* 2009 *[[உறவுகள்]]*
* 2010 *[[செல்லமே]]*

## மேற்கோள்கள்

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:தமிழ்த் திரைப்படப் பின்னணிப் பாடகர்கள்
வசந்தகால பறவை

**வசந்தகால பறவை** (*Vasanthakala Paravai*) 1991 ஆம் ஆண்டு வெளிவந்த தமிழ்த் திரைப்படமாகும். பவித்ரனின் இயக்கத்தில் வெளிவந்த இத்திரைப்படத்தில் ரமேஷ் அரவிந்த், சரத்குமார் மற்றும் பலர் நடித்திருந்தனர்.

## நடிகர்கள்
* சரத்குமார் - உமாவின் அண்ணன் ராஜேஷ் வேடத்தில்  .
* ரமேஷ் அரவிந்த் - இரவி
* ஷாலி - உமா
* கவுண்டமணி  சார்லியின் மாமா  
* ராஜன் பி. தேவ் -  ஆய்வாளர் 
* கிட்டி - உமாவின் மாமா
* மேஜர் சுந்தர்ராஜன் - நீதிபதி
* சத்தியப்பிரியா -  உமாவின் அம்மா
* கே. கே. சௌந்தர் - இரவியின் மாமா
* வி. கே. ராமசாமி - உமாவின் தாத்தா  
* சார்லி - இரவியின் நண்பன்  
* சி. ஆர். சரஸ்வதி - உமாவின் வழக்கறிஞர்
* பிரபுதேவா - நடனக் கலைஞர்

## தயாரிப்பு
இப்படம் இயக்குநர் பவித்ரன் மற்றும்  தயாரிப்பாளர் கே. டி. குஞ்சுமோன் ஆகியோருக்கு தமிழ்த் திரைப்பட அறிமுகமாகும்.

## பாடல்கள்
இத்திரைப்படத்திற்கு தேவா இசையமைத்தார்.அனைத்துப் பாடல்களையும் கவிஞர் வாலி இயற்றினார்.

## மேற்கோள்கள்

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:பிரபுதேவா நடித்த திரைப்படங்கள்
கைதடி

**கைதடி** இலங்கையின் வட மாகாணத்தில், யாழ்ப்பாணம்  தென்மராட்சியில் நான்கு பக்கமும் கடல் நீரேரிகளால் சூழப்பட்ட பகுதியாகும்.

இங்கு சித்த மருத்துவக் கல்லூரி ஒன்று அமைந்துள்ளது.

## ஆலயங்கள்
கைதடியில் அமைந்துள்ள சில ஆலயங்களின் விபரங்கள் வருமாறு:
* கைதடி வீரகத்திப் பிள்ளையார் ஆலயம்
* கைதடி கற்பக விநாயகர் ஆலயம்
* கைதடி மேற்கு இணுங்கித்தோட்டம் கந்தசுவாமி கோவில்
* கைதடி வடக்கு வாலாம்பிகை அம்மன் ஆலயம்
* கைதடி வடக்கு கயிற்றசிட்டி கந்தசுவாமி தேவஸ்தானம்
* கைதடி கிழக்கு வீரமாகாளி அம்மன் ஆலயம்
* கைதடி கிழக்கு அண்ணமார் ஆலயம்
* கைதடி மேற்கு பூந்தோட்டம் பெரியதம்பிரான் ஆலயம்
* கைதடி கிழக்கு ஶ்ரீ நரசிங்க வைரவர் ஆலயம்
* கைதடி ஆனந்தநகர் மாதாஜி லிங்கேஸ்வரர் ஆலயம்
* கைதடி வடகிழக்கு வாகையடி சிவபூதவராயர் ஆலயம்

இவற்றுள் கைதடி வீரகத்திப் பிள்ளையார் ஆலயம் இந்த ஊரின் தொன்மையைப் பறைசாற்றுகின்றது. சைவமும் தமிழும் தழைத்தோங்கும்  இவ் ஊரில் கற்பக விநாயகர் ஆலயம், இணுங்கித்தோட்டம் முருகன் ஆலயம், கையிற்றசிட்டி முருகன் ஆலயம், மாவடிக்கந்தன் முருகன் ஆலயம், ஸ்ரீ வாலம்பிகை அம்மன் ஆலயம் ஆகிய ஆலயங்கள் மகோற்சவ பூஜைகள்  இடம்பெறுகின்ற ஆலயங்களாகும்.

## மேற்கோள்கள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
பேரழகன் (திரைப்படம்)

**பேரழகன்** (*Perazhagan*) 2004 ஆம் ஆண்டு நவம்பர் மாதம் 24 ஆம் தேதியன்று வெளிவந்த தமிழ்த் திரைப்படமாகும். சசி சங்கரின் இயக்கத்தில் வெளிவந்த இத்திரைப்படத்தில் சூர்யா (மாறுபட்ட இரு வேடங்களில்), ஜோதிகா (மாறுபட்ட இரு வேடங்களில்), மற்றும் விவேக், மனோரமா, மற்றும் பலர் நடித்திருந்தனர்.

பழனிபாரதி, கபிலன், பா.விஜய், தாமரை, சிநேகன் ஆகியோரின் பாடல்களுக்கு யுவன் சங்கர் ராஜா இசையமைத்திருந்தார்.

தமிழக அரசின் சிறந்த நடிகைக்கான விருது ஜோதிக்காவுக்கு கிடைத்தது.
## மேற்கோள்கள்

## வெளி இணைப்புகள்
* 

பகுப்பு:2004 தமிழ்த் திரைப்படங்கள்‎
பகுப்பு:சூர்யா நடித்துள்ள திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:ஜோதிகா நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:மாளவிகா நடித்த திரைப்படங்கள்
பல்லவன் (திரைப்படம்)

***பல்லவன்*** 2003 ஆம் ஆண்டு வெளிவந்த தமிழ்த் திரைப்படமாகும். பத்மாமகனின் இயக்கத்தில் வெளிவந்த இத்திரைப்படத்தில் மனோஜ்.கே.பாரதி, ரதி, ஷங்கர் மற்றும் பலர் நடித்திருந்தனர்.

அறிவுமதி, சினேகன், பா. விஜய் ஆகியோரின் பாடல்களுக்கு வித்யாசாகர் இசையமைத்திருந்தார்.

பகுப்பு:2003 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
சரத் கமல்

**அசந்தா சரத் கமல்**  (பிறப்பு 12 சூலை 1982) இந்தியா, தமிழ்நாடு மாநில தொழில்முறை மேசைப்பந்தாட்ட வீரர். 2004ஆம் ஆண்டு கோலாலம்பூரில் நடந்த  16வது பொதுநலவாய மேசைப்பந்தாட்டப் போட்டியில் ஆண்கள் ஒற்றையர் ஆட்டத்தில் தங்கப் பதக்கம் பெற்றவர். அதே போட்டியில் இந்தியாவின் ஆண்கள் அணிக்குத் தலைமை தாங்கி ஒன்பது ஆண்டுகள் வெற்றியாளர்களாகத் திகழ்ந்த இங்கிலாந்து அணியை வென்று அணிகளுக்கான விருதினையும் பெற்றுத் தந்தவர். இச்சாதனையைப் பாராட்டி இந்திய அரசு அவருக்கு 2004ஆம் ஆண்டு அருச்சுனா விருது வழங்கியது.. இவருக்கு 2022 இல் கேல் ரத்னா விருது வழங்கப்பட்டது.

இதனைத் தொடர்ந்து 2006ஆம் ஆண்டு மெல்போர்ன் நகரில் நடந்த பொதுநலவாயம் விளையாட்டுக்களில் ஆண்கள் ஒற்றையர் மேசைப்பந்தாட்ட இறுதியாட்டத்தில் கூட்டத்தினரின் விருப்பமான ஆத்திரேலியர் வில்லியம் ஹென்செல்லை  தோற்கடித்து தங்கப் பதக்கத்தை வென்றார். இந்திய அணி சிங்கப்பூர் அணியை வென்று தங்கப்பதக்கம் பெறவும் முதன்மை பங்காற்றினார். அவரது உலக தரவரிசை 63 ஆகும்.

2004ஆம் ஆண்டு ஏதென்ஸ் நகரில் நடந்த ஒலிம்பிக் விளையாட்டுக்களிலும் 2006 ஆம் ஆண்டு கத்தாரில் நடந்த ஆசிய விளையாட்டுக்களிலும் இந்தியாவின் சார்பில் பங்கெடுத்துள்ளார். இந்தியாவின் முதல்நிலையில் நான்கு ஆண்டுகள் இருந்துள்ளார்.

முன்பு சென்னையில் இந்தியன் ஆயில்  நிறுவனத்தில் அதிகாரியாக பணிபுரிந்து வந்தார். அவ்வப்போது சென்னை  வருகிறபோதும் தற்போது இசுப்பானியாவில் உள்ள சான் செபாசுடியன் தி லெ ரேசு  (San Sebastian de los Reyes) மன்றத்திற்கு விளையாடுகிறார். 
நுங்கம்பாக்கத்திலுள்ள பத்மா சேஷாத்திரி பால பவன் பள்ளி  மற்றும்இலயோலாக் கல்லூரி, சென்னையின் முன்னாள் மாணவர்
சூலை 2009 அன்று இவர் திருமணம் புரிந்துள்ளார்.

## மேற்கோள்கள்

பகுப்பு:1982 பிறப்புகள்
பகுப்பு:வாழும் மக்கள்
பகுப்பு:இந்திய மேசைப்பந்தாட்ட வீரர்கள்
பகுப்பு:தமிழ் ஒலிம்பிக் வீரர்கள்
பகுப்பு:தமிழக விளையாட்டு வீரர்கள்
பகுப்பு:Rio Olympic Editathon 2016
பகுப்பு:பொதுநலவாய விளையாட்டுக்களில் தங்க பதக்கம் வென்ற இந்தியர்கள்
பகுப்பு:பொதுநலவாய விளையாட்டுக்களில் வெள்ளி பதக்கம் வென்ற இந்தியர்கள்
பகுப்பு:பொதுநலவாய விளையாட்டுக்களில் வெண்கல பதக்கம் வென்ற இந்தியர்கள்
விஜய் ஆண்டனி

**விஜய் ஆண்டனி ** (பிறப்பு: சூலை 24, 1975) இந்தியா, தமிழ்நாட்டின் ஓர் முன்னணி திரைப்பட இசையமைப்பாளர் ஆவார். தற்போது திரைப்படத்தில் நடிப்பதிலும் ஆர்வம் காட்டி வருகிறார்.

## வாழ்க்கை வரலாறு
விஜய் ஆண்டனி தமிழ்நாடு மாநிலம், கன்னியாகுமரி மாவட்டம், நாகர்கோவிலில் 1975 ஆம் ஆண்டு பிறந்தார். இவரின் தந்தை இவருக்கு 7 வயது இருக்கும் போது இறந்து விட்டார். இவர் பண்டைய எழுத்தாளர் மாயூரம் வேதநாயகம் பிள்ளை அவர்களின் கொள்ளுப் பேரன் ஆவார்.

விஜய் ஆண்டனி துவக்கத்தில் ஒலிப் பொறியாளராகப் பணி புரிந்து பின்னர் இசையமைப்பாளரானவர். தமது கல்லூரிப் படிப்பை முடித்தப் பின்னர் தாமே *ஆடியோபைல்ஸ்* என்ற ஒலியரங்கை நிறுவினார். அங்கு ஒலி பொறியாளராக சோதனைகள் செய்து தொலைக்காட்சிகளுக்கும் ஆவணப்படங்களுக்கும் சில இசைத்துண்டுகளை (jingles) அமைத்தார். அப்போது ஆஸ்கார் ரவிச்சந்திரன் தமது டிஷ்யூம் என்ற திரைப்படத்திற்கு இசையமைக்க அழைத்தார். ஆனால் விஜய் இசையமைத்த முதல் திரைப்படமாக சுக்ரன் திரைப்படம் முதலில் வெளிவந்தது.

இவரது அண்மைய திரைப்படம் விஜய் நடித்த *[[வேட்டைக்காரன்]]* படமாகும்.

மேலும் இவர் கன்னடப் படம் *புத்திவந்தா* விற்கு இசையமைத்துள்ளார், இது தமிழ்ப்படம்  *[[நான் அவனில்லை (2007 திரைப்படம்)|நான் அவனில்லை]]யின்* மறுபதிப்பு திரைப்படமாகும்.

2009ஆம் ஆண்டு பிரான்சில் நடைபெற்ற *கான் கோல்டன் லயன் விருதை* சிறந்த இசைக்காக டைம்ஸ் ஆஃப் இந்தியாவிற்காக தயாரித்த "நாக்க முக்கா" வணிகப்படத்திற்காகப் பெற்றார்.

தமது இசையமைப்பில் பல புதுமுக பாடகர்களுக்கு வாய்ப்பு கொடுப்பவர் என்ற பெருமை உடையவர்.

மேலும் 2016 ஆம் ஆண்டு வெளியான பிச்சைக்காரன் திரைப்படத்தில் தனது இயல்பான நடிப்பை வெளிப்படுத்தி தமிழ் மக்களின் மனதில் நீங்காத இடத்தை பிடித்துக்கொண்ட விட்டார் என்றே கூற வேண்டும்.

## திரைப்படங்கள்/தொகுப்புகள்

### பட தொகுப்பு

### பாடகராக

### தொலைக்காட்சி

* 2002 *[[சின்ன பாப்பா பெரிய பாப்பா]]* (சீசன் 1) (அக்னி என புதுவரவு) (சன் டிவி)
* 2005 *மலர்கள்* (சன் டிவி)
* 2005 *கெட்டிமேளம்* (ஜெயா டிவி)
* 2006 *[[கனா காணும் காலங்கள்]]* (விஜய் டிவி)
* 2007 *[[காதலிக்க நேரமில்லை (தொலைக்காட்சித் தொடர்)|காதலிக்க நேரமில்லை]]* (விஜய் டிவி)
* 2007 *[[மேகலா (டிவி தொடர்)|மேகலா]]* (சன் டிவி)
* 2015 *[[சின்ன பாப்பா பெரிய பாப்பா]]* (சீசன் 2) (சன் டிவி)

## மேற்கோள்கள்

## வெளி இணைப்புகள்
*  அலுவல்முறை இணையத்தளம் 
*  நேர்காணல்

பகுப்பு:1975 பிறப்புகள்
பகுப்பு:வாழும் மக்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்நாட்டுத் திரைப்படத் தயாரிப்பாளர்கள்
பகுப்பு:தமிழ்நாட்டு இசைக்கலைஞர்கள்
பகுப்பு:நாகர்கோவில் நபர்கள்